b"\n_START_ARTICLE_\nAnne-Sophie Barthet\n_START_PARAGRAPH_\nAnne-Sophie Barthet (s. 23. helmikuuta 1988 Toulouse) on ranskalainen alppihiiht\xc3\xa4j\xc3\xa4._NEWLINE_Barthet'n ensimm\xc3\xa4inen kilpailu alppihiihdon maailmancupissa oli S\xc3\xb6ldeniss\xc3\xa4 22. lokakuuta 2005. Maailmancupin pisteille h\xc3\xa4n sijoittui ensimm\xc3\xa4isen kerran Aspenin pujottelussa joulukuussa 2005. Kymmenen parhaan joukkoon h\xc3\xa4n sijoittui ensimm\xc3\xa4isen kerran oltuaan kuudes Aspenin pujottelussa 29. marraskuuta 2009. Ensimm\xc3\xa4isen palkintosijansa h\xc3\xa4n saavutti oltuaan kolmas Soldeun alppiyhdistetyss\xc3\xa4 28. helmikuuta 2016._NEWLINE_Barthet sijoittui olympialaisten pujottelussa 34:nneksi Torinossa 2006 ja 26:nneksi Vancouverissa 2010. \xc3\x85ren MM-kilpailuissa 2007 h\xc3\xa4n sijoittui 22:nneksi superalppiyhdistetyss\xc3\xa4. Val d'Is\xc3\xa8ren MM-kilpailuissa 2009 h\xc3\xa4n oli pujottelussa 19:s. Garmisch-Partenkirchenin MM-kilpailuissa 2011 h\xc3\xa4n oli pujottelussa 14:s ja suurpujottelussa 19:s. Schladmingin MM-kilpailuissa 2013 h\xc3\xa4n sijoittui superalppiyhdistetyss\xc3\xa4 16:nneksi. Sot\xc5\xa1in olympialaisissa 2014 h\xc3\xa4n oli suurpujottelussa 14:s ja pujottelussa 18:s. Sankt Moritzin MM-kilpailuissa 2017 h\xc3\xa4n sijoittui alppiyhdistetyss\xc3\xa4 12:nneksi. \xc3\x85ren MM-kilpailuissa 2019 h\xc3\xa4n oli alppiyhdistetyss\xc3\xa4 yhdestoista._NEWLINE_Vuonna 2007 h\xc3\xa4n otti pronssia Ranskan mestaruuskisoissa suurpujottelussa sek\xc3\xa4 sy\xc3\xb6ksylaskussa. H\xc3\xa4n voitti 2011 Ranskan-mestaruuden superalppiyhdistetyss\xc3\xa4 ja oli kolmas suurpujottelussa. Vuonna 2012 h\xc3\xa4n sai hopeaa sy\xc3\xb6ksylaskussa ja supersuurpujottelussa sek\xc3\xa4 pronssia suurpujottelussa. Vuonna 2014 h\xc3\xa4n sai hopeaa suurpujottelussa, 2016 kultaa sy\xc3\xb6ksylaskussa ja pronssia suurpujottelussa."